Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky absolvovania a priebežného hodnotenia z predmetu

PRACOVNÉ PRÁVO II.

3. ročník BŠP DŠ - zimný semester

V zmysle Študijného poriadku Univerzity Pavla Jozefa Šafárika v Košiciach, Právnickej fakulty s účinnosťou od 01. 09. 2014 sa určujú nasledujúce podmienky absolvovania a hodnotenia z predmetu Pracovné právo II.:

Účasť študenta dennej formy štúdia na seminároch je povinná. Rozsah povinnej účasti študenta na seminároch je určený na 100 %. Vyučujúci je oprávnený ospravedlniť absenciu študenta zo závažných dôvodov a rozhodnúť o potrebe náhradného plnenia (viď nižšie).

Každý študent je povinný zúčastniť sa výučby pripravený a so študijnými prameňmi podľa pokynov učiteľa, predovšetkým s vlastným Zákonníkom práce v tlačenej podobe. Nesplnenie niektorej z týchto povinností oprávňuje vyučujúceho udeliť študentovi absenciu a náhradné plnenie. Náhradné plnenie môže spočívať:

* v povinnosti zúčastniť sa seminára v iný výučbový čas, pokiaľ je to podľa rozvrhu možné alebo
* vypracovaní odbornej práce v rozsahu a na tému, ktorú určí vyučujúci alebo
* v určení individuálnej konzultácie v čase určenom vyučujúcim.

Počas semestra budú študentom zadané tri vopred ohlásené písomky v termínoch určených vyučujúcimi na začiatku semestra. Náhradné plnenie za absenciu na ohlásených písomkách sa nepripúšťa.

Pre tento semester

- **21. 10. 2015**

* **25. 11. 2015**
* **16. 12. 2015**

Každá písomka bude pozostávať z vypracovania dvoch otázok alebo dvoch prípadových štúdií s podotázkami (prípadne ich kombinácie - podľa rozhodnutia vyučujúceho). Každá písomka bude hodnotená najviac 10 bodmi.

Pre splnenie podmienok priebežného hodnotenia je študent povinný dosiahnuť minimálne 12 bodov spolu z dvoch bodovo najlepších písomiek. Ak podmienky priebežného hodnotenia nesplní v rámci prvých dvoch písomiek, má možnosť si bodové hodnotenie zlepšiť výsledkom z tretej písomky v poradí.

V prípade, ak študent z dvoch najlepšie hodnotených písomiek nezíska v súčte **12 bodov**, nesplní podmienky priebežného hodnotenia a nebude mu umožnené vykonať skúšku. Zapíše sa mu FX a v ďalšom akademickom roku bude predmet opakovať.

Možnosť prihlásenia sa na predtermín je dostupná len pre študentov, ktorí získajú z priebežného hodnotenia z dvoch najlepších písomiek v súhrne **16 a viac bodov**. Súčasne, ak študent z dvoch najlepších písomiek získa v súhrne **16 a viac bodov**, bude sa na tento výsledok prihliadať pri skúške maximálne do rozsahu 30 %.